དོན་དུ་རྒྱ་མཚོ་བླ་མ་ཞེས་བྱ་ཞིང༌།ཏཱ་ལའི་ཞེས་པ་ནི་སོག་སྐད་ཡིན་པ་དེ་བོད་སྐད་དུ་རྒྱ་མཚོའི་དོན་དུ་འཇུགསོག་པོ་ཨལ་ཐན་རྒྱལ་པོས་རྒྱལ་དབང་བསོད་ནམས་རྒྱ་མཚོར་ཆེ་བསྟོད་ཀྱི་མཚན་གསོལ་བ་ཞིག་ཡིན་ཞིང༌།རྗེས་སུ་རྒྱལ་བ་དགེ་འདུན་གྲུབ་དང༌།དགེ་འདུན་རྒྱ་མཚོ་སོ་སོར་ཡང་ཏཱ་ལའི་བླ་མའི་སྐུ་ཕྲེང་དང་པོ་དང༌།གཉིས་པའི་མཚན་དེ་གསོལ་ཞིང༌།༸རྒྱལ་དབང་སྐུ་ཕྲེང་ལྔ་པས་དགའ་ལྡན་ཕོ་བྲང་གི་སྲིད་དབང་བཙུགས་པ་ནས་ཏཱ་ལའི་བླ་མ་ནི་བོད་ཀྱི་ཆོས་སྲིད་གཉིས་ཀྱི་དབུ་ཁྲིད་དུ་གྱུར་ཞིང་།ད་ལྟའི་བར་ཏཱ་ལའི་བླ་མ་སྐུ་ཕྲེང་བཅུ་བཞི་བྱོན་ཡོད།